Fuqarolarning oʻzini oʻzi boshqarish organlari faoliyatini tashkil etish tartibini takomillashtirish toʻgʻrisida
(resolution, 2026-04-09)

“Fuqarolarning oʻzini oʻzi boshqarish organlari toʻgʻrisida”gi Oʻzbekiston Respublikasi Qonuniga muvofiq hamda fuqarolarning oʻzini oʻzi boshqarish organlari tashkiliy-huquqiy asoslarini takomillashtirish maqsadida Vazirlar Mahkamasi qaror qiladi: 1. Fuqarolarning oʻzini oʻzi boshqarish organlarini hisobga olish toʻgʻrisida Nizom ilovaga muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Respublika “Mahalla” xayriya jamgʻarmasi: Oʻzbekiston Respublikasi Adliya vazirligi hamda manfaatdor vazirliklar va idoralar bilan birgalikda bir oy muddatda ushbu qaror bilan tasdiqlangan Nizomni amalda qoʻllash uchun tuman (shahar)lar hokimliklari huzuridagi Tadbirkorlik subyektlarini roʻyxatdan oʻtkazish inspeksiyalari xodimlarini oʻqitish choralarini koʻrsinlar; joriy yilning 1-sentabrigacha boʻlgan muddatda hududdagi mavjud fuqarolarning oʻzini oʻzi boshqarish organlarini yalpi xatlovdan oʻtkazib, ushbu qaror talablari asosida hisobga olish ishlarini yakunlasinlar va Oʻzbekiston Respublikasi Vazirlar Mahkamasiga axborot taqdim etsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Ushbu Nizom fuqarolarning oʻzini oʻzi boshqarish organlarini (keyingi oʻrinlarda fuqarolar yigʻini deb ataladi) Davlat xizmatlari markazlarida (keyingi oʻrinlarda “markazlar” deb ataladi) hisobga olish tartibini belgilaydi. 2. Fuqarolar yigʻinini hisobga olish u joylashgan joydagi markaz tomonidan amalga oshiriladi. 3. Fuqarolar yigʻini tashkil etilayotganda uning raisi saylangan kundan boshlab ikki hafta muddatda fuqarolar yigʻinini hisobga olish uchun markazga murojaat qiladi. 4. Fuqarolar yigʻinini hisobga olish uchun markazga quyidagi hujjatlar taqdim etiladi: fuqarolar yigʻini raisi tomonidan imzolangan fuqarolar yigʻinini hisobga olish toʻgʻrisidagi ariza; shaharchalar, qishloqlar, ovullar, shuningdek shaharlar, shaharchalar, qishloqlar hamda ovullardagi mahallalar tashkil etish toʻgʻrisidagi tegishli mahalliy davlat hokimiyati organining qarori; fuqarolar yigʻini toʻgʻrisidagi nizomni tasdiqlash toʻgʻrisida fuqarolar yigʻini (fuqarolar vakillari yigʻilishi)ning bayoni; fuqarolar yigʻinining (fuqarolar vakillari yigʻilishining) yigʻin raisini saylash toʻgʻrisidagi qarori; fuqarolar yigʻini toʻgʻrisidagi nizom — ikki nusxada; muhr va shtamp namunalari eskizi — ikki nusxada. 5. Qoʻshib yuborish, boʻlish, ajratib chiqarish yoʻli bilan tuziladigan fuqarolar yigʻini uchun ushbu Nizomning 4-bandida koʻrsatilgan hujjatlarga qoʻshimcha ravishda quyidagi hujjatlar taqdim etiladi: tuzilayotgan fuqarolar yigʻiniga maʼlum boʻlgan barcha kreditorlar yozma ravishda xabardor etilganligini va ommaviy axborot vositalarida qayta tashkil etish haqida axborot eʼlon qilinganligini tasdiqlovchi hujjat; tuzilayotgan fuqarolar yigʻinining barcha kreditorlari va qarzdorlariga, shu jumladan tomonlar daʼvolashayotgan majburiyatlarga nisbatan barcha majburiyatlari boʻyicha huquqiy vorislik toʻgʻrisidagi qoidalar koʻrsatilgan topshirish dalolatnomasi (qoʻshib yuborishda) yoki taqsimlash balansi (boʻlishda va ajratib chiqarishda); tuzilayotgan fuqarolar yigʻinining hisobga olinganlik haqidagi guvohnomasi asl nusxasi, muhri va shtampi (qoʻshib yuborishda va boʻlishda). 6. Fuqarolar yigʻinini hisobga olish ariza tushgan kundan boshlab besh ish kuni mobaynida amalga oshiriladi. Fuqarolar yigʻinini hisobga olish ushbu Nizomga 1-ilovaga muvofiq sxema boʻyicha amalga oshiriladi. 7. Fuqarolar yigʻinini hisobga olish markaz tomonidan, bir vaqtning oʻzida uni davlat statistika va soliq xizmati organlarida hisobga qoʻygan holda amalga oshiriladi. Buning uchun markaz davlat statistika organlariga davlat hisobiga qoʻyish uchun, fuqarolar yigʻinini hisobga olish amalga oshirilgan kundan keyin ikki kun ichida Oʻzbekiston Respublikasi Vazirlar Mahkamasining “Korxonalar va tashkilotlarning yagona davlat registri toʻgʻrisidagi nizomni tasdiqlash haqida” 2012-yil 25-sentabrdagi 274-son qarorida belgilangan shakl boʻyicha bildirishnoma yuboradi. Bir vaqtda markaz elektron pochta aloqasi orqali tuman (shahar) davlat soliq inspeksiyasiga soliq toʻlovchining identifikatsiya raqami (keyingi oʻrinlarda STIR deb ataladi) berish uchun soʻrovnoma yuboradi. Tuman (shahar) davlat soliq inspeksiyasi tegishli soʻrovnomani olgandan keyin, real vaqt rejimida soliq toʻlovchilarning identifikatsiya raqamlari markazlashtirilgan bazasi orqali fuqarolar yigʻiniga STIR beradi va markazlashtirilgan bazaga tegishli yozuv kiritadi. Fuqarolar yigʻiniga STIR berilganligi haqida maʼlumotnoma rasmiylashtiriladi va u markazga elektron pochta aloqasi orqali yuboriladi. STIR berish va bu toʻgʻridagi maʼlumotnomani markazga yuborish muddati sakkiz ish soatidan oshmasligi zarur. 8. Fuqarolar yigʻinining muhr va shtamp eskizlari markaz tomonidan tasdiqlanadi hamda muhr va shtamplar kitobiga tegishli yozuv kiritiladi. Muhr va shtamp eskizlari qonunchilik hujjatlari talablariga muvofiq boʻlmaganda, markaz tomonidan fuqarolar yigʻini raisi bilan kelishgan holda, eskizning barcha taqdim qilingan nusxalariga zarur tuzatishlar kiritiladi va ular tasdiqlanadi. Muhr va shtamp eskizlari qonunchilik hujjatlari talablariga muvofiq boʻlmaganda, markaz tomonidan fuqarolar yigʻini raisi bilan kelishgan holda, eskizning barcha taqdim qilingan nusxalariga zarur tuzatishlar kiritiladi va ular tasdiqlanadi. 9. STIR berish, muhr va shtamp eskizlarini tasdiqlash jarayonlari yakunlangandan soʻng oʻsha kunning oʻzida fuqarolar yigʻinini hisobga olish toʻgʻrisidagi maʼlumotlar markaz tomonidan ushbu Nizomga 2-ilovaga muvofiq shakl boʻyicha fuqarolar yigʻinlarining tegishli reyestriga kiritiladi. Reyestr daftari ip bilan tikiladi, raqamlanadi va uning orqa tomonida betlar soni, daftar yuritish boshlangan sana (yil, kun, oy) koʻrsatiladi, muhr va hokimning imzosi qoʻyiladi. 10. Fuqarolar yigʻini hisobga olingan kundan boshlab bir ish kuni mobaynida reyestrdan olingan maʼlumotlar markaz tomonidan tegishli davlat statistika va soliq xizmati organlariga rasmiy ravishda taqdim etiladi. 11. Fuqarolar yigʻini hisobga olingandan soʻng bir kun muddatda unga quyidagilar beriladi: ushbu Nizomga 3-ilovaga muvofiq shakl boʻyicha hisobga olinganlik toʻgʻrisidagi guvohnoma; fuqarolar yigʻini toʻgʻrisidagi nizom — unga “hisobga qoʻyildi” belgisi bilan; muhr va shtamp namunalarining eskizlari — “tasdiqlangan” belgisi bilan. 12. Fuqarolar yigʻinini hisobga olish toʻgʻrisidagi guvohnomalarning blankalari qatʼiy hisobda turadigan hujjat hisoblanadi, hisobga olish seriyasiga, tartib raqamiga va himoyalanganlik darajasiga ega boʻladi. 13. Markaz quyidagi hollarda fuqarolar yigʻinini hisobga olishni rad etadi: ushbu Nizomning 4, 5-bandlarida koʻrsatilgan hujjatlar toʻliq taqdim etilmaganda; taqdim etilgan hujjatlar qonunchilik hujjatlari talabiga muvofiq kelmaganda; hisobga olish uchun taqdim etilgan hujjatlarda haqiqiy boʻlmagan maʼlumotlar aniqlanganda. Fuqarolar yigʻinini hisobga olishning boshqa asoslar boʻyicha rad etilishiga yoʻl qoʻyilmaydi. 14. Fuqarolar yigʻinini hisobga olish rad etilgan taqdirda, uning sabablari koʻrsatilgan holda hamda ularni bartaraf etib, hujjatlarni qayta koʻrib chiqish uchun taqdim etish muddati koʻrsatilgan holda yozma xat ariza beruvchiga yuboriladi (topshiriladi). Mazkur xatda koʻrsatilgan muddat tugagandan keyin berilgan ariza yangidan taqdim etilgan hisoblanadi. Agar ariza beruvchi fuqarolar yigʻinini hisobga olishni rad etishga asos boʻlgan sabablarni oʻz vaqtida bartaraf etsa, hisobga olish boʻyicha hujjatlar markaz tomonidan barcha zarur hujjatlar bilan birga ariza taqdim etilgan kundan boshlab uch kun muddatda koʻrib chiqiladi. 15. Ariza beruvchi fuqarolar yigʻinini hisobga olishni rad etish toʻgʻrisidagi qaror yuzasidan sudga shikoyat qilishi mumkin. 16. Fuqarolar yigʻini toʻgʻrisidagi nizomga oʻzgartirish va qoʻshimchalar kiritilganda, shu jumladan fuqarolar yigʻini qayta tashkil etilganda hisobga olgan markazga yetti kun muddatda quyidagi hujjatlar taqdim etiladi: hisobga olish toʻgʻrisidagi ariza; nizomga oʻzgartirish va qoʻshimchalar kiritish toʻgʻrisida fuqarolar yigʻini (fuqarolar vakillari yigʻilishi)ning bayoni; oʻzgartirish va qoʻshimchalar kiritilgan, rais imzosi bilan tasdiqlangan hamda fuqarolar yigʻini muhri qoʻyilgan yangi tahrirdagi nizom — ikki nusxada. 17. Fuqarolar yigʻinining nomi oʻzgargan taqdirda ushbu Nizomning 16-bandida koʻrsatilgan hujjatlarga qoʻshimcha ravishda fuqarolar yigʻinining hisobga olinganlik haqidagi guvohnomasi asl nusxasi, almashtiriladigan muhr va shtamp, shuningdek ikki nusxada yangi muhr va shtamp namunalarining eskizlari taqdim etiladi. 18. Fuqarolar yigʻinini ajratib chiqarish va qoʻshib olish shaklida qayta tashkil qilinganda ushbu Nizomning 16-bandida koʻrsatilgan hujjatlarga qoʻshimcha ravishda quyidagi hujjatlar taqdim etiladi: qayta tashkil qilinayotgan fuqarolar yigʻiniga maʼlum boʻlgan barcha kreditorlar yozma ravishda xabardor etilganligini va ommaviy axborot vositalarida qayta tashkil etish haqida axborot eʼlon qilinganligini tasdiqlovchi hujjat; qayta tashkil qilinayotgan fuqarolar yigʻinining uning barcha kreditorlari va qarzdorlariga, shu jumladan tomonlar daʼvolashayotgan majburiyatlarga nisbatan barcha majburiyatlari boʻyicha huquqiy vorislik toʻgʻrisidagi qoidalar koʻrsatilgan topshirish dalolatnomasi (qoʻshib olishda) yoki taqsimlash balansi (ajratib chiqishda); qayta tashkil qilinayotgan fuqarolar yigʻinini hisobga olinganligi haqidagi guvohnomaning asl nusxasi, muhr va shtampi (qoʻshib olishda). 19. Fuqarolar yigʻini toʻgʻrisidagi nizomga kiritilgan oʻzgartirish va qoʻshimchalarni hisobga olish ushbu Nizomda fuqarolar yigʻinini hisobga olish uchun belgilangan tartibda va muddatlarda amalga oshiriladi. 20. Fuqarolar yigʻini toʻgʻrisidagi nizomga oʻzgartirish va qoʻshimchalar kiritish toʻgʻrisidagi maʼlumotlar markaz tomonidan fuqarolar yigʻinlarining reyestriga (“Qoʻshimcha maʼlumotlar” ustuniga) kiritiladi. 21. Joylashgan yeri oʻzgarganda fuqarolar yigʻini oʻn kun muddatda hisobga olgan markazga bu haqda yozma ravishda xabar beradi. Markaz xabarnomani olgandan boshlab ikki kun muddatda ushbu oʻzgarish haqida davlat statistika va soliq xizmati organlarini xabardor qiladi. 22. Ushbu Nizomning buzilishida aybdor boʻlgan shaxslar qonunchilik hujjatlariga muvofiq javob beradilar. ‎‎Davlat gerbi‎‎‎‎‎________ tuman (shahar) Davlat xizmatlari markazi‎‎‎‎Fuqarolar yigʻinining hisobga olinganligi toʻgʻrisida‎GUVOHNOMA‎‎ ‎‎Ushbu guvohnoma _____________________ Respublikasi ___________________ (viloyat, shahar) _______________________ tumani (shahri)dagi‎ ‎‎_________________________________________________________________________________‎(fuqarolar yigʻinining nomi)‎‎fuqarolar yigʻinining ____________________________________________________________ da‎ ‎ ‎ ‎‎(tuman (shahar) Davlat xizmatlari markazi nomi)‎ ‎‎hisobga olinganligi munosabati bilan berildi.‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ STIR‎ ‎ ‎‎Soliq toʻlovchining identifikatsiya raqami: ‎ ‎‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Hisobga qoʻyilgan sanasi: 20__ yil “____” ______________‎‎‎Reyestr boʻyicha tartib raqami _____________ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎M.Oʻ. ______________________ ‎ ___________________________‎‎ ‎ ‎‎(imzo) ‎ ‎‎(direktorning F.I.O.) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎AA № 000000 ‎ ‎ ‎ ‎ ‎ ‎ ‎